১. কিশোর কুমারের দ্বিতীয় স্ত্রী ছিলেন মধুবালা। আবার এই মধুবালাই ‘মহল’ এবং ‘হাওড়া ব্রিজ’ এই দু’টি ছবিতে কিশোর কুমারের দাদা, অশোক কুমারের নায়িকার ভূমিকায় অভিনয় করেছিলেন। তবে এই দু’টি ছবি রিলিজের সময়ে মধুবালার সঙ্গে কিশোর কুমারের বিয়ে হয়নি। অর্থাৎ, হবু ভাই-বউয়ের নায়ক হয়েছিলেন কিশোর কুমারের দাদা।

২. ‘দিওয়ার’ ছবিতে নিতু সিংহের নায়ক ছিলেন শশী কপূর। কিন্তু এই নিতু সিংহের সঙ্গে পরবর্তীকালে ঋষি কপূরের বিয়ে হয়েছিল। শশী কপূর সম্পর্কে ঋষির কাকু হন। ফলে নিজের ভাইপোর স্ত্রী বা তুতো বউমার নায়ক হয়েছিলেন শশী কপূর।

৩. অনিল কপূর এবং শ্রীদেবীর হিট জুটি। এহেন শ্রীদেবীর সঙ্গে অনিল কপূরের দাদা বনি কপূরের বিয়ে হয়। 

৪. ‘হম সাথ সাথ হ্যায়’ ছবিতে করিশমার নায়ক ছিলেন সেফ আলি খান। এখন এই করিশমাই সেফের শ্যালিকা!

৫. ‘চোরি চোরি’ বা ‘এলওসি কার্গিল’ ছবিতে অজয় দেবগনের নায়িকা ছিলেন রানি মুখোপাধ্যায়। ২০০৩ সালে ছবি দু’টি মুক্তি পেয়েছিল। এর অনেক আগেই অবশ্য রানির খুড়তুতো বোন কাজলের সঙ্গে বিয়ে হয়েছিল অজয়ের। অর্থাৎ পর্দায় বাস্তবের শ্যালিকা-জামাইবাবুর রোম্যান্স দেখেছিলেন দর্শকরা।